Subject: FW: Kirjalik hoiatamismenetlus (peatumine/parkimine)
From: "Siim Jaksi" <[email-masked]>
To: "Egle Meelind" <[email-masked]>
Date: Thu, 30 Oct 2025 12:28:41 +0200

From: Toomas Lihtmaa <[email-masked]>
Sent: Thursday, October 30, 2025 8:58 AM
To: Siim Jaksi <[email-masked]>
Subject: RE: Kirjalik hoiatamismenetlus (peatumine/parkimine)

Tere

Edastan Politsei-ja Piirivalveameti seisukoha antud küsimuses.

Kirjalikku hoiatamismenetlust kohaldab täna PPA ainult automaatses
liiklusjärelevalves kiiruse ületamise ja fooririkkumiste menetlemiseks.
Selleks on arendatud eraldi hoiatusmenetluse infosüsteem (HIS), kus on
arendatud automatiseeritud funktsionaalsused ainult automaatse
liiklusjärelevalve käigus fikseeritud rikkumiste menetlemiseks.
Seadusandja on andnud võimaluse kohaldada kirjalikku hoiatamismenetlust ka
teiste mootorsõidukiga toime pandud liiklusväärtegude menetlemiseks, kuid
infosüsteem seda täna ei toeta.

Teoreetiliselt oleks menetlejal võimalus jäädvustada rikkumine fotol,
filmil või muud teabesalvestisel ja koostada kirjalikud hoiatustrahvid
paberil, kuid tegemist oleks äärmiselt ajamahuka protsessiga.
Menetlejatele on vaja tagada rikkumise fikseerimiseks vajalikud vahendid,
erinevatesse registritesse päringute tegemise võimalused otsuste
sisestamine politseiinfosüsteemi manuaalselt. Kirjaliku hoiatamismenetluse
kättetoimetamise protsess on kolmeastmeline: e-post -> tähitud kiri ->
Ametlikud Teadaanded: mis on oluliselt erinev teiste väärteomenetluse
liikide puhul. Kogu selle ahelda jälgimine ja tagamine ilma infosüsteemi
toeta on väga ajamahukas käsitöö ja vajaks lisaks täiendavat inimressurssi
asendamaks kogu automaatset protseduurikat.

Kui eesmärk on, et sõidukite parkimise ohjeldamine, siis trahviteate
koostamine, mis oleks omanikule vähem koormavam meede, ei taga sõiduki
parkimisalalt ära viimist. Sõidukite teisaldamine on omanikule kulukam
kuid toote välja ka ise, et see on andnud tulemust. Arvestades PPA
prioriteete ei ole kahjuks täna PPA-l võimekust panna patrulli ressurssi
parkimisala jälgima ja menetlusi läbi viima.

Trahviteate koostamine ei peaks olema eesmärk iseenesest vaid tuleks
tegeleda probleemi ennetamisega. Kui kasutusele võetud meetmed ei ole
andnud soovitud tulemust, siis tuleks kaaluda järgmisi ennetavaid meetmed,
mis takistaksid või raskendaksid antud aladele sõidukite parkimist. Seda
saavad teha tee omanik või maaomanik koostöös. Nende sõidukite puhul, mis
jäetakse maha teadlikult ja on alust arvata, et ei tulda kunagi järgi,
tuleks teisaldada vastavalt kehtivale seadusandlusele.

Samuti tuleks üle vaadata kogu parkimise korraldus antud territooriumil
kuna on ilmselge, et parkimisala on väike ja puudub ka otsene järelevalve
parkimise üle.

Ennetava tegevuse läbi viimiseks on võimalik teha koostööd PPA kohaliku
politseijaoskonnaga ja leppida kokku erinevad tegevused kohalike võimalusi
ja eripärasid arvestades.

Lugupidamisega

Toomas Lihtmaa

eriasjade uurija

uurimisgrupp I

Kagu politseijaoskond

Lõuna prefektuur

Politsei- ja Piirivalveamet

Tel. 79 98383

[email-masked] <mailto:[email-masked]>

From: Siim Jaksi <[email-masked]
<mailto:[email-masked]> >
Sent: Friday, October 3, 2025 12:15 PM
To: Toomas Lihtmaa <[email-masked]
<mailto:[email-masked]> >
Cc: [email-masked] <mailto:[email-masked]>
Subject: Kirjalik hoiatamismenetlus (peatumine/parkimine)

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere Toomas

Meie telefonivestluse jätkuks saadan viitena mõned liiklusseaduse sätted
(allpool) ning palun PPA toetust Koidula piiripunkti läheduses haljasalal
ja ristmikel parkimise ohjeldamisel (vt manuses olevat asukoha pilti).
Soovime leida olukorrale mõistlikku ja inimlikku lahendust. Eesmärk on
tagada parkimisnõuetest kinni pidamine, ohutus ja haljastuse säilimine.
Võimalusel palume kaaluda kontrolle piirkonnas ning hoiatustrahvide
kohaldamist juhtudel, mil sõidukid pargivad haljasalal/mahasõitudel ehk
rikuvad peatumis-/parkimiskorda.

Transpordiametil on õigus oma maalt sõidukeid teisaldada, kuid püüaksime
esmajärjekorras rakendada leebemaid mõjutusvahendeid. Teisaldamine on
sõidukiomaniku jaoks kulukas (orienteeruvalt 150 € + KM, lisandub valvega
hoiukohas hoiustamine Võrus ning sõit sõidukile järele), mistõttu usun, et
hoiatustrahvid annaksid esmase ja tasakaaluka mõju. Taustainfoks: 1.
oktoobril 2025 toimunud teisaldamiste järel oli haljasala senisega
võrreldes märgatavalt puhtam. Kindlasti me jätkame teisaldamisi parklast
ja vajadusel ka haljasalalt, ent sooviksime seadusekuulekuse tõstmiseks
alustada vähemkoormavatest meetmetest. Pakume omalt poolt igakülgset
koostööd.

Liiklusseaduse viited:

*	LS § 21 lg 2 p 12
<https://www.riigiteataja.ee/akt/109012025009#para21>  - Sõidukit ei tohi
peatada haljasalal ilma selle omaniku või valdaja loata.
*	LS § 21 lg 2 p 15
<https://www.riigiteataja.ee/akt/109012025009#para21>  - Sõidukit ei tohi
peatada lõikuva sõidutee äärele lähemal kui viis meetrit.
*	LS § 21 lg 4 p 1
<https://www.riigiteataja.ee/akt/109012025009#para21>  - Parkida ei tohi
kohas, kus ei tohi sõidukit peatada.
*	LS § 241 lg 1
<https://www.riigiteataja.ee/akt/109012025009#para241>  - Sõiduki
peatumise või parkimise eest selleks keelatud kohas või
liikluskorraldusvahendiga ettenähtud peatumis- või parkimiskorda või
-viisi rikkudes karistatakse rahatrahviga kuni 12 trahviühikut.
*	LS § 262 lg 2
<https://www.riigiteataja.ee/akt/109012025009?leiaKehtiv#para262>  -
Kirjalikus hoiatamismenetluses kohaldatakse hoiatustrahvi järgmiselt:
sõiduki peatumise või parkimise eest selleks keelatud kohas või
liikluskorraldusvahendiga ettenähtud peatumis- või parkimiskorda või
-viisi rikkudes või ristmikul seismisega teiste liiklejate võimaliku
takistamise või ühissõidukiraja lubamatu kasutamise eest määratakse
hoiatustrahv suurusega 40 eurot. (säte on jõustunud 09.07.2024)
*	LS § 263 lg 1
<https://www.riigiteataja.ee/akt/109012025009#para263>  - Käesoleva
seaduse §-des 201–2619 sätestatud väärtegude kohtuväline menetleja on
Politsei- ja Piirivalveamet.
*	LS § 263 lg 2
<https://www.riigiteataja.ee/akt/109012025009#para263>  - Käesoleva
seaduse §-des 241 ja 261 sätestatud väärteo kohtuväline menetleja on ka
valla- või linnavalitsus.

Lisasin kirja saajate hulka ka kohaliku omavalitsuse (Setomaa vald)
esindaja, et tõsta nende teadlikkust, sest ka KOV maadel on sõidukite
parkimise probleem veel üleval.

Tänan ette abi ja tagasiside eest!

Lugupidamisega

Siim Jaksi

Juhataja / Teehoiuteenistuse järelevalve osakond

+372 5344 8900

 <http://www.transpordiamet.ee> www.transpordiamet.ee

Valge 4 / 11413 Tallinn / Transpordiamet